Man tronk toe na moord met skaapskêrJames Siff. Foto: SAPD Lt. Sergio Kock, woordvoerder van die polisie, het gesê Siff is tot ŉ effektiewe 18 jaar tronkstraf gevonnis vir die moord op Vernon Hugh Kok (49). Siff en Kock het op 18 Oktober rusie bemaak oor ŉ sokkerwedstryd wat hulle op televisie gekyk het by Siff se huis in Campbell. Siff het ŉ skaapskêr gevat en Kok in die bors gesteek voor hy van die toneel af gevlug het. Hy is die volgende dag in hegtenis geneem. Siff is in 1998 skuldig bevind aan aanranding met die doel om ernstig te beseer en in 2010 aan roof.